கேள்வி: துணைவினை பற்றி விளக்கவும்.
பதில்: துணைவினை (Auxillary verb) என்பது, இன்னொரு வினையுடன் சேர்ந்து வருகின்ற நிலையில், தன் பொருளை இழந்து சேர்ந்துவரும் வினைக்குப் புதிய பொருளைத் தரும் வினைச்சொல் ஆகும். இவ்வாறான பொருள் இலக்கணப் பொருள் எனப்படும். துணைவினையோடு சேர்ந்துவரும் வினை தலைமை வினை எனவும், இரண்டினதும் சேர்க்கையால் உருவாகும் வினை கூட்டுவினை எனவும் பெயர் பெறும்.[http://www.tamilvu.org/courses/degree/d041/d0412/html/d0412551.htm துணைவினை - ஒரு விளக்கம், தமிழிணையப் பல்கலைக்கழகப் பாடம்] உலகின் பல மொழிகளில் துணைவினைகள் ஒரு இலக்கணக் கூறாகக் காணப்படுகின்றன.
கேள்வி: துணைவினை - தமிழ்மொழி வரலாற்றில் துணைவினைகள் என்பது என்ன?
பதில்: சங்ககாலத்திலும் துணைவினைகள் பயன்பாட்டில் இருந்துள்ளன. எனினும், இவை அரிதாகவே காணப்படுகின்றன. ''விடு'', ''கொள்'', ''இரு'', ''படு'', ''செய்'', ''பண்ணு'', ''வேண்டு'', ''வேண்டா'', ''ஈ'', ''அருள்'' போன்ற துணைவினைகள் சங்க இலக்கியங்களில் காணப்படுகின்றன. இடைக்காலத்தில் ''மாட்டு'', ''ஒழி'', ''வை'', ''ஆக்கு'', ''கூடு'' போன்ற துணைவினைகள் புதிதாகப் பயன்பாட்டுக்கு வந்ததைக் காண முடிகிறது. தற்காலத்தில் தமிழ் மொழி பல்வேறு வடிவங்களில் பயன்பட்டு வருவதாலும், புதிய கருத்தாக்கங்களை வெளிப்படுத்துவதற்கான சொற்தேவைகள் அதிகரித்ததனாலும், ஏராளமான புதிய துணைவினைகள் உருவாகிப் பயன்பட்டு வருகின்றன.